b"\n_START_ARTICLE_\nSrednja \xc5\xa1ola za strojni\xc5\xa1tvo, mehatroniko in medije\n_START_SECTION_\nZgodovina\n_START_PARAGRAPH_\n\xc5\xa0olo so kot Tehni\xc5\xa1ko \xc5\xa1olo Celje ustanovili leta 1959 na sedanji Gimnaziji Celje - Center. Prvi ravnatelj je postal Alfonz Urbancl, vpisanih pa je bilo zgolj 43 dijakov. Leta 1965 je \xc5\xa1ola dobila svoje delavnice v celjski \xc4\x8detrti Lava, 1979 pa so tam otvorili \xc5\xa1e nove \xc5\xa1olske prostore. Leta 1984 si je \xc5\xa1ola nadela ime po Josipu Brozu-Titu. V za\xc4\x8detku '90 prej\xc5\xa1njega stoletja, \xc5\xa1olo organizirajo na ve\xc4\x8d izobra\xc5\xbeevalnih enot - Strojni\xc5\xa1tvo, Gradbeni\xc5\xa1tvo, Elektrotehnika, Kemija in Gimnazija Lava. Zaradi modela se l. 1996 \xc5\xa1ola preimenuje v \xc5\xa0olski center Celje, vsaka izobra\xc5\xbeevalna enota tako postane samostojna \xc5\xa1ola znotraj centra. Ravnatelj IE strojni\xc5\xa1tvo postane Ludvik A\xc5\xa1kerc. _NEWLINE_Leta 2005 \xc5\xa1ola uvede program mehatronike, \xc5\xa1ola se v Srednjo \xc5\xa1olo za strojni\xc5\xa1tvo in mehatroniko preimenuje, ko \xc4\x8dez dve leti priklju\xc4\x8di Srednjo \xc5\xa1olo \xc5\xa0tore. Leta 2008 prenovijo u\xc4\x8dilnice na Kosovelovi 12, kjer za\xc4\x8dnejo s pou\xc4\x8devanjem programa Medijski tehnik. Leta 2010 \xc5\xa1ola dobi svoje zdaj\xc5\xa1nje ime Srednja \xc5\xa1ola za strojni\xc5\xa1tvo, mehatroniko in medije. _NEWLINE_Leta 2012 v programu Medijski tehnik ustanovijo Vi-TV - prvo slovensko spletno televizijo, katere program v celoti ustvarjajo dijaki. Januarja 2017 kot prvi v Sloveniji odprejo studio s tehnologijo navidezne resni\xc4\x8dnosti, t.i. VR, odprtju prisostvuje tudi predsednik Republike Slovenije Borut Pahor."